《如岳上人求赋剡鹿苑寺一览阁》
宋代·陈著

层檐危镇梵王宫，景物都归两碧瞳。
九万里风斯在下，三千世界本来空。
诗怀浩浩晴澜外，人事滔滔流水东。
凝伫移时还暝坐，胸中天地自玲珑。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。